Alfred Onninen

Alfred Ferdinand Onninen (1876 Taivassalo – 18. elokuuta 1950 Turku) oli suomalainen yrittäjä ja yritysjohtaja, joka sai kauppaneuvoksen arvonimen.

Onnisen vanhemmt olivat Heikki Ferdinand Henriksson ja Laura Kristiina Blomlöf ja puoliso Olga Maria Ahtinen. Onninen työskenteli maanviljelijänä 1895–1905, ennen kuin siirtyi liikealalle. Hän oli Vesijohtoliike Alfred Onnisen johtajana vuodesta 1912 ja yrityksen tultua osakeyhtiöksi 1921 sen toimitusjohtajana. Hän oli myös Oulun Onninen Oy:n ja Lahden Onninen Oy:n toimitusjohtaja, samoin kuin Meitä Oy:n perustaja ja johtokunnan puheenjohtaja. Onninen oli Suomen Putkijohtoliiton hallituksen jäsen vuodesta 1922. Hän sai kauppaneuvoksen arvonimen 1948.

Insinööri, yritysjohtaja ja kauppaneuvos Aulis Onninen oli Alfred Onnisen poika.

Lähteet

Suomalaiset maanviljelijät
Suomalaiset yritysjohtajat
Suomalaiset yrittäjät
Kauppaneuvokset
Vuonna 1876 syntyneet
Vuonna 1950 kuolleet